ເພງຂອງພວກສິນລະປິນທີ່ ໄດ້ຮັບລາງວັນ AMA ປີ 2010
ນອກຈາກ Justin Bieber ທີ່ໄດ້ຮັບລາງວັນຍອດ​ຢ້ຽມ​ ປະ​ເພດ​ເພງປ໊ອບ ແລະ​ເປັນ​ເປັນ​ນັກ​ຮ້ອງ​ຊາຍ​ຍອດ​ຢ້ຽມແລ້ວ Taylor Swift ກໍໄດ້ຮັບລາງວັນເຊັ່ນກັນ
ໃນລາຍການສຽງເພງຈາກແດນໄກແດນໄກມື້ນີ້ ວັນນະ ສອນໄດ້ນໍາສະເໜີເພງສາກົນຂອງຫຼາຍນັກຮ້ອງ ນັກສິນ ລະປິນ ທີ່ຫາກໍໄດ້ຮັບລາງວັນ American Music Awards ຊຶ່ງຜົນງານເພງເຫຼົ່ານີ້ກໍາລັງເປັນທີ່ກ່າວຂານ ກັນຢູ່ໃນຂະນະນີ້ ເພງທໍາອິດເປັນຂອງນັກຮ້ອງເຍົາວະຊົນ ໄວພຽງແຕ່ 16 ປີເທົ່ານັ້ນ Justin Bieber ເປັນຊາວການາດາແລະເປັນ ນັກຮ້ອງທີ່ມາແຮງແຊງໜ້າລຸ່ນອ້າຍ ແລະເມື່ອໄວໆມານີ້ ກໍໄດ້ຮັບລາງວັນ American Music Awards ຂອງ ສະຫະລັດ ປະເພດເພງປ໊ອບຍອດຢ້ຽມ ແລະເປັນເປັນນັກຮ້ອງຊາຍຍອດຢ້ຽມ ຂໍມອບເພງ “Baby” ໃຫ້ແກ່ ສາວໄວຣຸ່ນທັງຫຼາຍ /ເພງ Baby/ ສ່ວນ Taylor Swift ນັກຮ້ອງ ນັກສິນລະປິນແລະນັກແຕ່ງເພງ ຄົນຕໍ່ໄປນີ້ ຖືວ່າ ສຸດຍອດຊຶ່ງມີຜົນງານເພງເດັ່ນໆອອກມາຕະຫຼອດ ຂຽນເພງຕັ້ງແຕ່ອາຍຸ 12 ປີ ປະຈຸບັນນີ້ ອາຍຸ 19 ປີ ເຄີຍໄດ້ຮັບຫຼາຍລາງວັນເດັ່ນໆມາແລ້ວ ແລະຄັ້ງນີ້ກໍໄດ້ຮັບ ລາງວັນ AMA ໃນຖານະນັກຮ້ອງລູກທົ່ງຍິງຍອດຢ້ຽມ ເພງ Back to December ນີ້ກໍກໍາລັງດັງແລະເຂົ້າກັບບັນຍາກາດເພື່ອຕ້ອນຮັບເດືອນທັນວາ ເອົາມອບໃຫ້ແດ່ໜຸ່ມໆ ທັງຫຼາຍກໍແລ້ວກັນ /ເພງ Back To December/ ສ່ວນໜຸ່ມຜີວຂາວທີ່ມາຮ້ອງເພງແນວເພງ Rape ທີ່ເປັນທີກ່າວຂານກັນຫຼາຍທີ່ສຸດ ກໍຄື Eminem ແລະເພງຂອງຜູ້ກ່ຽວຂ້ອນຂ້າງຈະເປັນທີ່ຖົກຖຽງຫຼືຂັດແຍ້ງກັນ ໂດຍສະເພາະເພງທີ່ຮ້ອງຄູ່ກັບ Rihanna ໃນບົດເພງ “Love The Way You Lie ” Eminem ກໍໄດ້ຮັບເຖິງ 2 ລາງວັນຂອງ American Music Awards ແລະຂໍມອບເພງ “Beautiful” ນີ້ໃຫ້ແກ່ນ້ອງທີມັກສວຍມັກງາມທຸກໆຄົນເລີຍ /ເພງ Beautiful/